ટીમ ઈન્ડિયાના ભૂતપૂર્વ બેટ્સમેન વિનોદ કાંબલીનું લગ્નજીવન પણ વિવાદાસ્પદ રહ્યું છે. એણે 1998માં નોએલા લૂઈસ સાથે લગ્ન કર્યા હતા, પણ ફેશન મોડેલ એન્ડ્રિયા હેવિટ સાથે કાંબલીના રોમાન્સની વાતોને કારણે નોએલા સાથે એનું લગ્નજીવન લાંબું ચાલ્યું નહીં અને બંનેએ છૂટાછેડા લીધા. ત્યારબાદ 2006માં કાંબલીએ એન્ડ્રિયા હેવિટ સાથે લવમેરેજ કર્યા હતા, પરંતુ કાંબલીની આદતોને કારણે એ બંને વચ્ચે પણ અણબનાવ રહેતો હતો અને બંનેએ છૂટાછેડા લઈ લીધા હતા. પરંતુ બાદમાં કાંબલીને પોતાની ભૂલ સમજાઈ હતી અને કાંબલી-એન્ડ્રિયાએ ફરી સાથે થવાનો નિર્ણય લીધો હતો અને 2017માં એમણે ફરી લગ્ન કર્યા હતા. એમને એક પુત્ર છે.